Diari Oficial de la Generalitat Valenciana


Sumari del DOGV 8173, del 20-11-2017 (2017/10423)

RESOLUCIÓ de 18 d'octubre de 2017, de la consellera de Justícia, Administració Pública, Reformes Democràtiques i Llibertats Públiques, per la qual nomena els membres del Fòrum sobre Justícia i Discapacitat, derivat del Fòrum de Debat sobre la Justícia a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8173

Data del DOGV
:   20-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10502


Data del document
:   18-10-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 18 d'octubre de 2017, de la consellera de Justícia, Administració Pública, Reformes Democràtiques i Llibertats Públiques, per la qual nomena els membres del Fòrum sobre Justícia i Discapacitat, derivat del Fòrum de Debat sobre la Justícia a la Comunitat Valenciana.  
 [2017/10291]  
L'article 5 del Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, assigna a la Conselleria de Justícia, Administració Pública, Reformes Democràtiques i Llibertats Públiques, les competències en matèria de justícia i reformes democràtiques.  
El Decret 86/2017, de 7 de juliol, del Consell, pel qual es modifica el Decret 103/2015, de 7 de juliol, pel qual s'estableix l'estructura orgànica bàsica de la Presidència i de les conselleries de la Generalitat, atribueix a la Direcció General de Reformes Democràtiques i Accés a la Justícia, entre altres, les funcions en matèria d'instruments que aprofundisquen en el desenvolupament democràtic en la Comunitat, memòria democràtica, atenció a víctimes de delicte, ajudes a les víctimes del terrorisme, assistència jurídica gratuïta, mediació, consultes populars i electorals en el marc de la normativa electoral, i relacions amb la professió titulada de gestor administratiu.  
El Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, en l'article 10, atribueix en especial competències a la Direcció General de Reformes Democràtiques i Accés a la Justícia en matèria d'organitzar, executar i controlar l'assistència jurídica gratuïta, de conformitat amb el que disposa la normativa estatal i autonòmica.  
Mitjançant Resolució de 19 de novembre de 2015, de la consellera de Justícia, Administració Pública, Reformes Democràtiques i Llibertats Públiques (DOGV 7666, 26.11.2015), es crea el Fòrum de Debat sobre la Justícia a la Comunitat Valenciana, amb la finalitat de debatre les qüestions que sorgisquen del funcionament de l'Administració de Justícia.  
El Fòrum de Justícia i Discapacitat s'insereix en el marc del Fòrum per a la Millora de la Justícia a la Comunitat Valenciana, que es va posar en marxa l'any 2015 com un espai que pretén servir de via entre tots els operadors jurídics i els ciutadans.  
Els membres de l'esmentat fòrum són professionals, usuaris o especialistes en matèria de Discapacitat, sent el seu règim jurídic el previst per als òrgans col·legiats en els articles 15 i següents de la Llei 40/2015, d'1 d'octubre, de règim jurídic del sector públic.  
D'acord amb allò adés assenyalat, i amb el que estableix la disposició final primera del Decret 87/2017, de 17 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, i vista la proposta del director general de Reformes Democràtica, als efectes del que disposa el Decret 64/2011, de 27 de maig, del Consell, pel qual es modifica el Decret 24/1997, d'11 de febrer, sobre indemnitzacions per raó del servei i gratificacions per serveis extraordinaris, resolc:  
  
Primer  
Nomenar membres del Fòrum sobre Justícia i Discapacitat de la Comunitat Valenciana les persones que s'indiquen a continuació:  
Presidència: José García Añón, director general de Reformes Democràtiques i Accés a la Justicia o persona que delegue.  
Vocals:  
- Catalina Alcácer Soto, advocada i tresorera de l'Il·lustre Col·legi d'Advocats d'Alacant.  
- Consuelo Ribera Pont, registradora de l'Il·lustre Col·legi de Registradors de la Comunitat Valenciana.  
- Juan Francisco Herrera García-Canturri, notari de l'Il·lustre Col·legi Notarial de València.  
- Luis Vaño Gisbert, president del Comité Espanyol de representants de persones amb discapacitat (CERMI-CV).  
- Juan Carlos Esteban Lorente, funcionari de la Vicepresidència i Conselleria d'Igualtat i Polítiques Inclusives.  
- M.ª Dolores Bellés Centelles, magistrada jutgessa del jutjat d'instrucció núm. 9 de Castelló amb competències sobre discapacitat.  
- Leonor Lidón Heras, llicenciada en Dret i doctora en Drets Humans, Democràcia i Justícia Internacional.  
Secretari: Eduardo García de Leonardo Tobarra, cap del Servei d'Anàlisi i Impuls dels Drets, Llibertats i Desenvolupament Democràtic de la Direcció General de Reformes Democràtiques i Accés a la Justícia.  
  
  
Segon  
L'objectiu del Fòrum de Justícia i Discapacitat és afavorir l'accés de les persones discapacitades i les seues famílies a la Justícia en condicions d'igualtat i garantir la seua protecció jurídica.  
  
Tercer  
La persona que ocupe la presidència del Fòrum establirà el calendari de sessions, el mètode de treball i, en general, decidirà tots aquells aspectes que considere necessaris per al seu bon fi.  
El Fòrum podrà reunir-se quantes vegades considere convenient en la seu de la Conselleria de Justícia, Administració Pública, Reformes Democràtiques i Llibertats Públiques i podrà, així mateix, sol·licitar informes sectorials sobre determinades matèries, tant a la pròpia administració de la Generalitat, en funció de les seues competències, com a altres òrgans i institucions que es consideren convenients.  
Finalitzats els seus treballs, que no podran prolongar-se més enllà de nou mesos, el Fòrum elevarà a la Conselleria de Justícia, Administració Pública, Reformes Democràtiques i Llibertats Públiques, a través de la Direcció General de Reformes Democràtiques i Accés a la Justícia, un informe en què es plasmaran les seues conclusions, amb el balanç de les tasques realitzades i les propostes oportunes.  
El secretari del Fòrum exercirà de coordinador, impulsarà les reunions i continguts atribuïts, recopilarà i posarà a disposició dels membres del Fòrum la documentació necessària.  
  
Quart  
El suport administratiu i tècnic que requerisca el Fòrum per al degut exercici de les seues funcions, serà prestat per la Direcció General de Reformes Democràtiques i Accés a la Justícia de la Conselleria de Justícia, Administració Pública, Reformes Democràtiques i Llibertats Públiques.  
  
Cinqué  
L'aplicació i desenvolupament d'aquesta resolució no podrà tindre cap incidència en la dotació de tots i cada un dels capítols de despesa assignats a la Conselleria de Justícia, Administració Pública, Reformes Democràtiques i Llibertats Públiques i, en tot cas, haurà de ser atés amb els seus mitjans personals i materials.  
  
Sisé  
Contra aquesta resolució, que posa fi a la via administrativa, es podrà interposar un recurs contenciós administratiu en el termini de dos mesos comptats des de l'endemà de la publicació, davant el Tribunal Superior de Justícia de la Comunitat Valenciana, de conformitat amb el que disposen els articles 114 i 115 de la Llei 39/2015, d'1 d'octubre, del procediment administratiu comú de les administracions públiques, així com els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, podrà interposar-se potestativament recurs de reposició davant el mateix òrgan que va dictar l'acte que es recorre, en el termini d'un mes comptat des de l'endemà de la publicació, o qualsevol altre recurs que estime escaient per a la defensa dels seus interessos.  
  
València, 18 d'octubre de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.